
ที่ มท ๐๘23.2/
ว                                                          กรมส่งเสริมการปกครองท้องถิ่น
                                                                                ถนนนครราชสีมา เขตดุสิต กทม. ๑๐๓๐๐
                        มีนาคม  2569
เรื่อง  การเตรียมการป้องกันและแก้ไขปัญหาภัยแล้ง ปี 2569
เรียน  ผู้ว่าราชการจังหวัด ทุกจังหวัด
อ้างถึง 
1. หนังสือกระทรวงมหาดไทย ด่วนที่สุด ที่ มท 0810.4/ว 5060 ลงวันที่ 18 กรกฎาคม 2565

2. หนังสือกระทรวงมหาดไทย ด่วนที่สุด ที่ มท 0808.2/ว 5911 ลงวันที่ 5 กรกฎาคม 2566


3. หนังสือกรมส่งเสริมการปกครองท้องถิ่น ที่ มท 0821.3/ว 861 ลงวันที่ 24 กุมภาพันธ์ 2568

4. หนังสือกระทรวงมหาดไทย ที่ มท 0808.2/ว 980 ลงวันที่ 5 กุมภาพันธ์ 2569
สิ่งที่ส่งมาด้วย 
1. สำเนาหนังสือกองบัญชาการป้องกันและบรรเทาสาธารณภัยแห่งชาติ 



ด่วนที่สุด ที่ มท (บกปภ) 0624/ว 124 ลงวันที่ 18 กุมภาพันธ์ 2569
จำนวน 1 ฉบับ


2. สื่อประชาสัมพันธ์แนวทางการเตรียมการป้องกันและแก้ไขปัญหาภัยแล้ง 



ขององค์กรปกครองส่วนท้องถิ่น ปี 2569
จำนวน 1 ฉบับ

ตามที่ กองบัญชาการป้องกันและบรรเทาสาธารณภัยแห่งชาติสั่งการให้กองอำนวยการป้องกันและบรรเทาสาธารณภัยจังหวัดดำเนินการตามแนวทางการเตรียมการป้องกันและแก้ไขปัญหาภัยแล้ง ปี 2569 
ในการเตรียมพร้อม ติดตาม เฝ้าระวัง ช่วยเหลือผู้ประสบภัย และรายงานสถานการณ์ ประกอบกับกระทรวงมหาดไทยได้กำหนดหลักเกณฑ์ วิธีปฏิบัติ และแนวทางในการช่วยเหลือประชาชนตามระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. 2566 กรณีเกิดสาธารณภัยขององค์กรปกครองส่วนท้องถิ่น และได้แจ้งคู่มือหลักเกณฑ์และมาตรฐานคุณภาพระบบน้ำประปาหมู่บ้านขององค์กรปกครองส่วนท้องถิ่น และกรมส่งเสริมการปกครองท้องถิ่น
ได้กำหนดแนวทางการพัฒนาและดูแลแหล่งน้ำดิบเพื่อการผลิตน้ำประปา เพื่อให้องค์กรปกครองส่วนท้องถิ่น
มีแหล่งน้ำดิบที่ใช้ผลิตระบบน้ำประปาถูกต้องตามหลักอนามัยสิ่งแวดล้อม และปลอดภัยต่อการอุปโภคบริโภคของประชาชน ตามนโยบายของกระทรวงมหาดไทยเรื่องน้ำดื่มสะอาดบริการประชาชน ความละเอียดแจ้งแล้ว นั้น

กรมส่งเสริมการปกครองท้องถิ่นพิจารณาแล้ว เพื่อให้การเตรียมการป้องกันและแก้ไขปัญหา
ภัยแล้ง ปี 2569 ขององค์กรปกครองส่วนท้องถิ่น เป็นไปอย่างมีประสิทธิภาพ และสอดคล้องกับแนวทาง
ของกองบัญชาการป้องกันและบรรเทาสาธารณภัยแห่งชาติ จึงขอความร่วมมือจังหวัดแจ้งองค์กรปกครอง
ส่วนท้องถิ่นในพื้นที่ดำเนินการ ดังนี้

1. เฝ้าระวังและติดตามข้อมูลสภาพอากาศ สภาพน้ำท่า ปริมาณฝน ปริมาณน้ำ
ในแหล่งเก็บน้ำ ปัญหาการใช้น้ำเพื่อการอุปโภคบริโภค น้ำเพื่อการเกษตร และการใช้น้ำในภาคส่วนต่าง ๆ 
เพื่อใช้เป็นข้อมูลในการวิเคราะห์และประเมินสถานการณ์ในพื้นที่
/2. ให้ความร่วมมือ...

2. ให้ความร่วมมือจังหวัดในการจัดเตรียมแผนเผชิญเหตุภัยแล้งจังหวัดให้สอดคล้อง
กับสถานการณ์น้ำ สภาพความเสี่ยงภัย พื้นที่หมู่บ้าน/ชุมชนที่เคยเกิดปัญหากรณีขาดแคลนน้ำอุปโภคบริโภค
เป็นประจำ ความต้องการใช้น้ำในด้านต่าง ๆ ในเขตพื้นที่องค์กรปกครองส่วนท้องถิ่น 

3. จัดเตรียมกำลังพล วัสดุ อุปกรณ์ เครื่องจักรกลสาธารณภัย อาทิ เครื่องสูบน้ำ รถบรรทุกน้ำ 
ให้มีความพร้อมปฏิบัติงานตามแผนเผชิญเหตุภัยแล้งจังหวัด พร้อมทั้งประสานความร่วมมือกับภาคเอกชน องค์กรสาธารณกุศลในพื้นที่ที่มีศักยภาพในการสนับสนุนทรัพยากร ตลอดจนเครื่องมือ เครื่องใช้ เครื่องจักรกลสาธารณภัยในการบรรเทาความเดือดร้อนของประชาชนในพื้นที่

4. สำรวจ ตรวจสอบ ซ่อมแซมภาชนะเก็บกักน้ำกลางของชุมชน แหล่งน้ำของหมู่บ้าน/ชุมชน
ที่ใช้ผลิตน้ำประปาหมู่บ้าน ระบบประปาหมู่บ้าน ให้อยู่ในสภาพแวดล้อมที่มีคุณภาพ ถูกต้องตามหลักอนามัยสิ่งแวดล้อม และปลอดภัยต่อการอุปโภคบริโภคของประชาชน ตามหนังสือกระทรวงมหาดไทย ด่วนที่สุด 
ที่ มท 0810.4/ว 5060 ลงวันที่ 18 กรกฎาคม 2565 เรื่อง คู่มือหลักเกณฑ์และมาตรฐานคุณภาพ
ระบบน้ำประปาหมู่บ้านขององค์กรปกครองส่วนท้องถิ่น และหนังสือกรมส่งเสริมการปกครองท้องถิ่น 
ที่ มท 0821.3/ว 861 ลงวันที่ 24 กุมภาพันธ์ 2568 เรื่อง แนวทางการพัฒนาและดูแลแหล่งน้ำดิบ
เพื่อการผลิตน้ำประปา และจัดทำแผนการแจกจ่ายน้ำในแต่ละหมู่บ้าน/ชุมชน โดยกำหนดจุดแจกจ่ายน้ำกลาง
เพื่อการอุปโภคบริโภคของหมู่บ้าน/ชุมชน เพื่อให้ประชาชนมีน้ำดื่มสะอาดและมีน้ำใช้อย่างเพียงพอ ทั่วถึง 
และเท่าเทียม

5. สร้างการรับรู้ให้ประชาชน โดยการแจ้งเตือนสถานการณ์น้ำ และมาตรการการบริหารจัดการน้ำของภาครัฐ ผ่านช่องทางการสื่อสารทุกช่องทางที่ประชาชนสามารถเข้าใจและเข้าถึงได้ง่าย รวมทั้งรณรงค์ให้ประชาชนมีส่วนร่วมในการประหยัดน้ำและใช้น้ำอย่างคุ้มค่า อาทิ การจัดหาภาชนะเก็บกักน้ำ
สำหรับใช้ในครัวเรือน การทำการเกษตรอย่างประหยัดน้ำ โดยการปลูกพืชใช้น้ำน้อย ฯลฯ

6. เมื่อเกิดหรือคาดว่าจะเกิดสถานการณ์ภัยแล้งในพื้นที่ ให้จัดตั้งศูนย์ปฏิบัติการฉุกเฉินท้องถิ่นขึ้น เพื่อให้เป็นศูนย์กลางในการบูรณาการการปฏิบัติระหว่างหน่วยงานต่าง ๆ ให้เป็นไปอย่างมีประสิทธิภาพ โดยให้ความสำคัญกับแนวทาง ดังนี้


6.1 ดำเนินการตามแผนเผชิญเหตุภัยแล้งจังหวัด โดยให้ความสำคัญกับการแก้ไขปัญหากรณีการขาดแคลนน้ำเพื่อการอุปโภคบริโภคเป็นลำดับแรก พร้อมทั้งประสานการปฏิบัติกับหน่วยงาน
ที่มีศักยภาพเข้าสนับสนุนการปฏิบัติหรือขอรับการสนับสนุนจากศูนย์ป้องกันและบรรเทาสาธารณภัยเขต 
หน่วยทหาร หน่วยงานในสังกัดกระทรวงเกษตรและสหกรณ์ ฯลฯ เพื่อสนับสนุนการปฏิบัติ อาทิ การแจกจ่ายน้ำเพื่อการอุปโภคบริโภค การสูบน้ำจากแหล่งน้ำธรรมชาติไปยังแหล่งน้ำเพื่อการผลิตน้ำประปา การสูบน้ำเข้าแหล่งน้ำเพื่อการเกษตร ฯลฯ


6.2 เฝ้าระวัง ป้องกัน และควบคุมโรคระบาด ที่มักเกิดในช่วงที่มีสภาพอากาศร้อน/แห้งแล้ง อาทิ อหิวาตกโรค โรคอุจจาระร่วง โรคอาหารเป็นพิษ โดยจัดหน่วยแพทย์และสาธารณสุขเคลื่อนที่ให้คำแนะนำดูแลสุขภาพของประชาชน และให้ความรู้ในการปฏิบัติตนให้ถูกสุขอนามัย เพื่อลดความเสี่ยงการเกิดโรค
ให้มีน้อยที่สุด
/6.3 การให้...

6.3 การให้ความช่วยเหลือผู้ประสบภัยพิบัติกรณีฉุกเฉิน หรือกรณีเยียวยาหลังเกิดภัย 
ให้ถือปฏิบัติตามระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่
ขององค์กรปกครองส่วนท้องถิ่น พ.ศ. 2566 ประกอบกับหนังสือกระทรวงมหาดไทย ด่วนที่สุด 
ที่ มท 0808.2/ว 5911 ลงวันที่ 5 กรกฎาคม 2566 เรื่อง กำหนดหลักเกณฑ์และวิธีการปฏิบัติ
การช่วยเหลือประชาชนตามระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. 2566 และหนังสือกระทรวงมหาดไทย ที่ มท 0808.2/ว 980 ลงวันที่ 5 กุมภาพันธ์ 2569 เรื่อง ซักซ้อมแนวทางการใช้จ่ายงบประมาณเพื่อช่วยเหลือประชาชน
กรณีเกิดสาธารณภัยขององค์กรปกครองส่วนท้องถิ่น 

7. รายงานสถานการณ์ การดำเนินการแก้ไขปัญหา และการให้ความช่วยเหลือผู้ประสบภัยแล้ง ให้ผู้อำนวยการอำเภอที่รับผิดชอบในเขตพื้นที่และผู้อำนวยการจังหวัดทราบ อย่างต่อเนื่องจนกว่าจะสิ้นสุดสถานการณ์ 
รายละเอียดปรากฏตามสิ่งที่ส่งมาด้วย
 
  
จึงเรียนมาเพื่อโปรดพิจารณา






ขอแสดงความนับถือ 




           อธิบดีกรมส่งเสริมการปกครองท้องถิ่น

สิ่งที่ส่งมาด้วย
กองป้องกันและบรรเทาสาธารณภัยท้องถิ่น
กลุ่มงานส่งเสริมการป้องกันและบรรเทาสาธารณภัย
ไปรษณีย์อิเล็กทรอนิกส์ saraban@dla.go.th
ผู้ประสานงาน นายกฤติภณ สิทธิเสรี โทร. 080 871 9556
ร.อสถ. .............................................................


ผอ.กปภ. ..........................................................�ผอ.กง.ปภ. ........................................................

